Златина Билярска
Песен за приятелството

chitanka.info

Приятелство мое, какво си?

На двора безгрижна игра?

Общ път под крачетата боси,

в ливадите глъчка събрал?

А може би ти си само

загрижена топла ръка,

на моето сведено рамо

поставена просто така?…

Какво си, приятелство мое,

аз точно да кажа не знам,

но зная без тебе какво е —

това е в света да си сам…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.